หุ้นสหรัฐฯปิดลบแรง
ดัชนีหุ้นดาวโจนส์ ปิดที่ 11,261.64  จุด ลดลง 232.08 จุด ด้านแนสแดก  ปิดที่ 2,460.42 จุด ลดลง 60.86 จุด
30 ต.ค. 2565

ดัชนีหุ้นดาวโจนส์ ปิดที่ 11,261.64  จุด ลดลง 232.08 จุด ด้านแนสแดก  ปิดที่ 2,460.42 จุด ลดลง 60.86 จุด
ตลาดหุ้นสหรัฐฯดิ่งแรงวานนี้  หลังนักลงทุนขวัญผวาต่อภาคการผลิตที่ชะลอตัวในจีนและข่าวเยอรมนีขายพันธบัตรไม่ได้ตามเป้าได้เติมเชื้อความกังวลเกี่ยวกับวิกฤตหนี้ในยุโรปอันเป็นคู่ค้าสำคัญของอเมริกา
ดัชนีหุ้นดาวโจนส์ ลดลง 232.08 จุด (2.02 เปอร์เซ็นต์) ปิดที่ 11,261.64 แนสแดก ลดลง 60.86 จุด (2.41 เปอร์เซ็นต์) ปิดที่ 2,460.42 เอสแอนด์พี ลดลง 25.89 จุด (2.18 เปอร์เซ็นต์) ปิดที่ 1,162.15 
ขณะที่ข่าวภาคการผลิตที่ชะลอตัวในจีนและข่าวเยอรมนีขายพันธบัตรไม่ได้ตามเป้าฉุดให้ราคาน้ำมันขยับลงอย่างแรงวานนี้ แม้รัฐบาลสหรัฐฯเผยว่าสต๊อกน้ำมันดิบของประเทศลดลงอย่างมากเมื่อสัปดาห์ที่แล้ว บ่งชี้ถึงอุปสงค์ทางพลังงานที่ยังแข็งแกร่ง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 1.84 ดอลลาร์ ปิดที่ 96.17 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.95 ดอลลาร์ ปิดที่ 106.70 ดอลลาร์ต่อบาร์เรล